# data[].attributes.body
Skakbrikker
Skakspil
Hjerte
Coca cola
Afføringsmiddel
FIFA-2003
Kronborg
Holger Danske
Playstation 2
Mercedes convertible
Hospitalsseng
Medicin
Krone af grene
Pindsvin
Sovepose
Champagne
Medalje
Kort over Nz

# data[].attributes.body
Temaer:

# data[].attributes.body
I denne opgave skal du lave en visuel beskrivelse af en bog, som du har læst.I stedet for at bruge ord, skal du bruge genstande, der præcist kan fortælle noget centralt og vigtigt om bogen. Her handler det om at være kreativ, visuel og bruge din viden om layout og billedkomposition.

# data[].attributes.attachment_link.title
Bogbento for elever - 3 Eksempler Bogbento lavet i thinglink

# data[].attributes.attachment_link.description
BogBento lavet i Thinklink Før musen hen over billedet. Der vil være links på artefakterne.

# data[].attributes.body
Kort om bogen

Ternet Ninja er skrevet af Anders Matthesen i 2016. Aske har det lidt svært. Han er forfulgt af klassens bølle, Glenn, og hemmeligt forelsket i Jessica og har brug for lidt held. Det kan en ganske særlig fødselsdagsgave fra onkel Stewart måske gøre noget ved.

Genstande

Ternet tørklæde

Ternet Ninja, eller TN som han kommer til at hedde, er lavet af et ternet tørklæde, som derfor skiller ham ud fra de andre ninjadukker, som er syet i sort stof. TN går meget op i, at tørklædet er af ægte cashmere.

Kreditkort

Ternet Ninja finder et kreditkort, og det er meget vigtigt, at han finder den person, der ejer kortet. Men det er ikke nemt for en lille ninjadukke, så derfor har han brug for Askes hjælp.

Ninja sværd

Ternet Ninja har et sværd, der skal forestille et japansk samuraisværd, også kaldet en katana. Aske vil gerne lave en sværdskede til TN, så sværdet kan sidde ordentligt fast i bæltet.

Knap

Ternet Ninja har knapper som øjne. Selvom det kun er knapper, er de meget udtryksfulde. TN kan også lave sin stemme om, så den lyder fuldstændig som Askes eller andre, så folk tror, at det er dem, der snakker.

Fødselsdagsflag

Til Askes fødselsdag giver onkel Stewart ham en gave, som han har haft med fra Thailand. Gaven viser sig at være Ternet Ninja. Til fødselsdagsfesten er der flere karakterer med fra Anders Matthesens univers, blandt andet Terkel og hans familie.

Baggrund

Det grå flisegulv er valgt, da det er neutralt og moderne og passer til de grå nuancer.

# data[].attributes.body
Kort om bogen

Gummi-Tarzan er skrevet af Ole Lund Kirkegaard i 1975. Hans far kalder ham Gummi-Tarzan, fordi han så gerne vil have en stærk søn, men Ivan Olsen er lille og tynd og ikke spor stærk, før den dag, han møder heksen.

Genstande

Vand

Ivan får ofte buksevand i skolen af skolens bøller.

Fodbold

Ivan vil gerne lære noget nyt, så han kan blive ligesom de andre drenge. Han vil gerne lære at spille fodbold, cykle og spytte langspyt. Men det går ikke så godt.

Tarzan

Ivans far tager en dag en bog med hjem. Bogen handler om Tarzan. Ivans far vil gerne have, at Ivan skal være mere ligesom Tarzan, som er stor og stærk.

Bogstaver

Ivan har svært ved at læse bøger. Bogstaverne danser rundt som små myrer.

Heks

En dag møder Ivan en heks, som vil opfylde hans ønsker, men kun for én dag.

Baggrund

Baggrunden er valgt, da den er neutral og skal give lidt alder til billedet.

# data[].attributes.body
Kort om bogen

Den 11-årige forældreløse dreng Harry Potter bliver adopteret af sin onkel og tante, som ikke bryder sig om ham. Han har trolddomsblod i årerne og bliver optaget på en skole for trolddomskyndige. Her får han nye venner og fjender.

Genstande

Tryllestav

Som troldmand skal man have en tryllestav. Sådan en køber man i Diagonalstræde hos Hr. Ollivander. Ikke to tryllestave er ens, ligesom ikke to troldmænd er ens, og derfor skal man finde den helt rigtige tryllestav. Den tryllestav, som Harry får, har en halefjer i sig fra den samme Føniksfugl, som Voldemorts tryllestav består af.

Troldmandshat

Når eleverne starter på Hogwarts, skal de fordeles på de 4 kollegier: Gryffindor, Hufflepuff, Ravenclaw og Slytherin. De bliver fordelt ved at tage fordelingshatten på. Den kan mærke i din personlighed, hvor du bedst vil passe ind. Harry, Ron og Hermione kommer alle på Gryffindor.

Kost

På Hogwarts, skolen for trolddomskunst, flyver eleverne rundt på koste, når de spiller Quidditch. I Quidditch er man delt op i to hold, der spiller imod hinanden. Man skal kaste en bold igennem nogle ringe for at score point. Harry spiller med som søger og skal fange en lille bold kaldet lynet. Når den er fanget, slutter spillet og det hold med flest point vinder.

Nøgle

Harry og hans venner skal igennem mange forhindringer for at finde de vises sten. I hver af forhindringerne viser Harry, Ron og Hermione, hvad de er gode til. I rummet med de flyvende nøgler er det Harry, der brillerer med sin flyveteknik, som han har lært til Quidditch

Sten

Harry Potter og hans venner, Ron og Hermione, leder efter de vises sten. Det er vigtigt, at de finder den før den onde Voldemort finder den. Den der har stenen kan få evigt liv.

Baggrund

Baggrunden skal symbolisere delingen mellem de to rivaliserende kollegier Gryffindor og Slytherin.

# data[].attributes.attachment_link.readable_text
I dette undervisningsforløb skal I arbejde med boganmeldelser på en ny og spændende måde. Måske kender I allerede fænomenet Book Bento fra Instagram, hvor man formidler bogens historie gennem billeder.

Bento er et japansk ord og er en madkasse, hvor hver del ligger i en lille boks. På samme måde fungerer Book Bentos, hvor man placerer genstande, der passer til bogens historie, i forskellige dele af et kvadratisk billede. I kan se eksempler på inspirationssiden.

Når I har læst en bog - måske er det en, jeres lærer har valgt til klassen i fællesskab eller måske har I selv valgt en - så skal I tænke over, hvad den handler om.

Måske handler den om en ung troldmand eller måske en ternet ninja, og hvordan fortæller man så det gennem et billede? Måske inkluderer man en tryllestav eller et ternet tørklæde. Idéerne er endeløse og det er det, der er så sjovt og kreativt ved det her forløb.

I kan arbejde med enten den klassiske Book Bento, hvor man sætter et billede op, som man så tager med sin telefon og redigerer, eller I kan arbejde med den digitale, hvor man sammensætter et billede fra andre billeder på internettet.

God arbejdslyst!

Inspiration til Book Bentos

Den digitale Book Bento

# data[].attributes.attachment_link.description
Book Bento er en ny æstetisk og praktisk måde at videreformidle bøger eller lave en boganmeldelse.

# data[].attributes.body
Sådan gør du

Vælg en bog

Du skal finde den bog, du vil lave Book Bento over. Måske har din lærer allerede bestemt, hvilen bog I skal arbejde med.

Find genstande

Du skal finde ting, der beskriver eller er karakteristiske for bogens handling, bogens personer eller bogens miljø.

Vælg baggrund

Du skal også finde ud af, hvad du vil have som baggrund. Den er med til at beskrive eller karakterisere bogens stemning eller miljø.

Opstil dit motiv

Overvej hvordan din Book Bento skal stilles op. Afprøv hvor genstandene skal lægge på din baggrund. Når du har fundet den helt rigtige opstilling, tager du et kvadratisk billede af opstillingen. Man kan på de fleste mobiler og tablets ændre på billedets format, så det bliver kvadratisk.

Rediger billedet

På mobilen eller tabletten kan du vælge at redigere på farver og lys i billedet.

Præsenter din Book Bento

Når billedet er taget og redigeret færdigt, skal du vise det til resten af klassen og fremlægge omkring din Book Bento. Fortæl om de overvejelser du har gjort dig om valg af genstande og redigering af billedet.

# data[].attributes.body
Hvad er en bogbento?

Ved du, hvad en bentobox er?

Det er en japansk madpakke, hvor maden er delt ind i rum, så den tager sig delikat ud

En BogBento er et billede af en bog, hvor man udenom har sat fysiske objekter, der passer til historien eller personerne i bogen.

På engelsk hedder fænomenet Book Bento og på dansk BogBento.